title: http://risaleoku.com/oku/ostarihce/703
article: Íسكزنجى قسم|@
  Íإسپارطه حياتى|@
  Í١٩٥٠ دن صوڭره|@
  * استاد سعيد النورسى، آفيون حپسخانهسندن ٩٤٩١ ده بر أيلول صباحى تخليه ايديلدى. ايكى قوميسر آراسنده فايطونله بر أوه گلدى. ياننده خدمتنه باقان طلبهلرى ده واردى. استادڭ آفيون حپسندن صوڭرهكى حياتنده و خدمتِ نوريهسنده شو صورتده بر إنكشاف گورونور. بو تاريخه قدر استاد، أونده گيجهلرى هيچ كيمسهيى بولونديرمازدى. آقشامدن تا قوشلق وقتنه قدر قپوسى كليدلى اولارق قاليردى. آفيون حپسندن صوڭره ايسه، صادق طلبهلرندن بعضلرى خصوصى خدمتنده قالدى. استادڭ اوطهسى دائما آيرى ايدى. آنجق بر خدمت اولديغى وقت ياننه گلينهبيليردى.|@
  * آفيون حپسندن صوڭره استاد (كندى تعبيرنجه) بر نوع اوچنجى سعيد اولارق گورونويوردى. چونكه بوندن صوڭره خدمتِ نوريه باشقه صفحهلرده تظاهر ايدهجكدى، كلّى بر إنكشاف اولاجقدى. استادڭ خدمتنه قوشان و نور خدمتى ايچون ياننه گلنلر، بِالخاصّه مكتبلى گنجلردندى. رحمتِ إلٰهيه آفيون حپس مصيبتنى چوق جهتلرله رحمته چويرمشدى.|@
  * بر وجهِ رحمت شو ايدى: محكمه گونلرنده مختلف ولايت و قضالردن گلن نور طلبهلرى بربريله طانيشارق· هم استاد، هم رسالهِٔ نور، هم خدمتِ نوريه خصوصنده معلومات صاحبى اولورلر· و اُخروى و ايمانى اولان و رضاىِ إلٰهى اوغرندهكى نوردن قوپوب گلن صميمى بر اخوّت ايله بر قوّهِٔ معنويه ألده ايدرلردى. محكمه گونلرى استاد و طلبهلرينڭ قهرمانلر قافلهسى اولارق صف حالنده محكمهيه گليشلرى، مؤمنلرڭ قلبلرنده اللّٰه ايچون صوڭسز بر محبّت و ياقينلغه وسيله اولويوردى. بو محكمهلر، ايمان و إسلام دعواسنه خدمت ايچون مدارِ تشويق حكمنه گچيوردى. دين دشمنلرينڭ رغمنه اولارق بو مصيبت، رسالهِٔ نور خدمتِ ايمانيهسنى درعهده ايدهجك و اونڭله غايهِٔ حيات ايدهجك فداكارلرى، قهرمانلرى نتيجه ويردى. يڭى و منوّر نور طلبهلرى ميدانه چيقديلر. حپسدن تخليهدن صوڭره، استادڭ أوينڭ قپوسى اوڭنده بر ايكى پوليس دائمى نوبت بكلر و ياننه كيمسهيى صوقمازلردى. ذاتًا حپس مدّتنجه خلقه دهشت ويرهجك شكلده يالان ياڭليش پروپاغندهلرله، بديع الزمانڭ إمحا ايديلهجگى گبى خبرلر أطرافه يايديريلمشدى.|@
  Íإسپارطه حياتى|@
  Í١٩٥٠ دن صوڭره|@
  * استاد سعيد النورسى، آفيون حپسخانهسندن ٩٤٩١ ده بر أيلول صباحى تخليه ايديلدى. ايكى قوميسر آراسنده فايطونله بر أوه گلدى. ياننده خدمتنه باقان طلبهلرى ده واردى. استادڭ آفيون حپسندن صوڭرهكى حياتنده و خدمتِ نوريهسنده شو صورتده بر إنكشاف گورونور. بو تاريخه قدر استاد، أونده گيجهلرى هيچ كيمسهيى بولونديرمازدى. آقشامدن تا قوشلق وقتنه قدر قپوسى كليدلى اولارق قاليردى. آفيون حپسندن صوڭره ايسه، صادق طلبهلرندن بعضلرى خصوصى خدمتنده قالدى. استادڭ اوطهسى دائما آيرى ايدى. آنجق بر خدمت اولديغى وقت ياننه گلينهبيليردى.|@
  * آفيون حپسندن صوڭره استاد (كندى تعبيرنجه) بر نوع اوچنجى سعيد اولارق گورونويوردى. چونكه بوندن صوڭره خدمتِ نوريه باشقه صفحهلرده تظاهر ايدهجكدى، كلّى بر إنكشاف اولاجقدى. استادڭ خدمتنه قوشان و نور خدمتى ايچون ياننه گلنلر، بِالخاصّه مكتبلى گنجلردندى. رحمتِ إلٰهيه آفيون حپس مصيبتنى چوق جهتلرله رحمته چويرمشدى.|@
  * بر وجهِ رحمت شو ايدى: محكمه گونلرنده مختلف ولايت و قضالردن گلن نور طلبهلرى بربريله طانيشارق· هم استاد، هم رسالهِٔ نور، هم خدمتِ نوريه خصوصنده معلومات صاحبى اولورلر· و اُخروى و ايمانى اولان و رضاىِ إلٰهى اوغرندهكى نوردن قوپوب گلن صميمى بر اخوّت ايله بر قوّهِٔ معنويه ألده ايدرلردى. محكمه گونلرى استاد و طلبهلرينڭ قهرمانلر قافلهسى اولارق صف حالنده محكمهيه گليشلرى، مؤمنلرڭ قلبلرنده اللّٰه ايچون صوڭسز بر محبّت و ياقينلغه وسيله اولويوردى. بو محكمهلر، ايمان و إسلام دعواسنه خدمت ايچون مدارِ تشويق حكمنه گچيوردى. دين دشمنلرينڭ رغمنه اولارق بو مصيبت، رسالهِٔ نور خدمتِ ايمانيهسنى درعهده ايدهجك و اونڭله غايهِٔ حيات ايدهجك فداكارلرى، قهرمانلرى نتيجه ويردى. يڭى و منوّر نور طلبهلرى ميدانه چيقديلر. حپسدن تخليهدن صوڭره، استادڭ أوينڭ قپوسى اوڭنده بر ايكى پوليس دائمى نوبت بكلر و ياننه كيمسهيى صوقمازلردى. ذاتًا حپس مدّتنجه خلقه دهشت ويرهجك شكلده يالان ياڭليش پروپاغندهلرله، بديع الزمانڭ إمحا ايديلهجگى گبى خبرلر أطرافه يايديريلمشدى.|@